Kl. 13 i dag præsenterer AaB sin nye ledelse. Kilder har bekræftet over for TV2/Nord, at det bliver den tidligere AaB-spiller Allan Gaarde, der skal være ny sportschef i klubben. Efter sin aktive karriere, der sluttede i 2010, har Allan Gaarde taget en uddannelse som cand.merc.com. på CBS. Siden Lynge Jakobsen den 10. januar meddelte, at han stopper som sportsdirektør fra 30. juni, har AaB været i gang med at finde en ny topledelse. Udover ny sportschef får AaB også ny administrerende direktør og en ny salgschef. TV2/Nord er med på pressemødet i AaB senere i dag.

Opsummering:
AaB præsenterer senere i dag klubbens nye ledelse. Ifølge TV2/Nords oplysninger bliver det Allan Garde, der overtager rollen som sportschef efter Lynge Jakobsen.